open-index/open-wikipedia-markdown huggingface dataset:
দুর্যোধন

**দুর্যোধন** বা **দূর্যোধন** হলেন মহাভারতের একটি চরিত্র। তিনি কৌরব পক্ষের যুবরাজ ছিলেন। তার পিতার নাম ধৃতরাষ্ট্র এবং মাতার নাম গান্ধারী। তিনি ধৃতরাষ্ট্রের জ্যেষ্ঠ সন্তান এবং দুঃশাসনের বড় ভাই।

## জন্ম
ধৃতরাষ্ট্রের ঔরসে গান্ধারীর গর্ভে জন্ম হয়েছিল দুর্যোধনের। গান্ধার-রাজ সুবলের একমাত্র মেয়ে গান্ধারী ভগবান মহাদেব-এর কৃপা পেলে মহাদেব তাকে একশ' পুত্র পাবার বর বা আশির্বাদ দেন। তবে ঐ সময় গান্ধারীর মনে মেয়ে সন্তান পাবার আশা ছিল। তাই দুর্যোধনসহ তাদের ১০০ জন ভাই-এর সাথে দুঃশলা নামের একমাত্র বোনের জন্ম হয়। দুর্যোধন এবং ভীম একই দিনে জন্মগ্রহণ করেছিলেন। ভীম দিবাভাগে এবং দুর্যোধন রাত্রিভাগে জন্মগ্রহণ করেন। জন্মের সময় দুর্যোধন গাধার মতো গর্জন করেছিলেন। একই সাথে কাক, শৃগাল, শকুন, হায়েনা প্রভৃতি পশুপাখি অমঙ্গলসূচক শব্দে উচ্চস্বরে চিৎকার করতে শুরু করল। বিভিন্ন লক্ষণ বিবেচনা করে বিদুর ও অন্যান্য ব্রাহ্মণ পণ্ডিতেরা তাকে কুরু বংশের ধ্বংসের কারণ হিসাবে চিহ্নিত করেন। অনেকে তার পিতাকে এই কুলক্ষণযুক্ত পুত্রকে ত্যাগ করার পরামর্শ দেন। পুত্রস্নেহে অন্ধ হয়ে তিনি তাতে অসম্মতি প্রকাশ করেন। তাই শেষ পর্যন্ত দুর্যোধন রাজপরিবারেই প্রতিপালিত হন।

তার প্রথম ও প্রধান স্ত্রী ছিলেন কলিঙ্গরাজ চিত্রাঙ্গদা ও পর্বতনন্দিনীর কন্যা ভানুমতি।ভানুমতির গর্ভে লক্ষণকুমার ও লক্ষণা নামে যমজ পুত্র কন্যা হয়। প্রাগজ্যোতিষপুরের রাজা ভগদত্তের কন্যা শ্রাবনী গর্ভে মোট তিনটি পুত্র ও দুটি কন্যার জন্ম হয়,যাদের মধ্যে পদ্মকুমার সবার বড় ছিলেন।মদ্ররাজ শল্য এবং অবন্তিনির কন্যা সবিধার গর্ভে কালকেতু নামে একটি পুত্র ও লক্ষী নামে একটি কন্যা হয়। ত্রিলোকপুরের রাজা বসন্তরাজ ও বৈশালীর কন্যা ময়ূরীর গর্ভে একটি কন্যার জন্ম হয়।এছাড়াও এক অজ্ঞাতনামা ব্যাধকন্যা কে তিনি উপপত্নী বানিয়েছিলেন।

## পাশা খেলা
পাণ্ডবরা তাদের খাণ্ডবপ্রস্থ-এ একবার দুর্যোধনসহ সবাইকে নিমন্ত্রণ করলে তারা সবাই গেলে পাণ্ডবরা তাদের সবাইকে অপমান করেন। আর এতে দুর্যোধন রাগান্বিত হয়ে মামা শকুনি-এর সাথে পরামর্শ করে পাশা খেলার আয়োজন করেন। যার পরিণতি ছিল কুরুক্ষেত্র যুদ্ধ এবং দুর্যোধন, মামা শকুনিসহ শত ভাইয়ের মৃত্যু হয়।

## কুরুক্ষেত্র যুদ্ধ
দুর্যোধনই ছিলেন কুরুক্ষেত্র যুদ্ধের মূল কারণ। তিনি কৃষ্ণের মাধ্যমে যুধিষ্ঠিরের পাঠানো শান্তির প্রস্তাব প্রত্যাখ্যান করেন। কৃষ্ণ শেষ পর্যন্ত পাণ্ডবদের জন্য পাঁচটি গ্রাম চেয়ে যুদ্ধ বন্ধ করার পরামর্শ দেন । কিন্তু দুর্যোধনের এক বক্তব্য ছিল, যে যুদ্ধ ব্যতীত সূচের অগ্রভাগে যত ভূমি ধরে তাও তিনি পাণ্ডবদের দেবেন না।

অতঃপর যুদ্ধ অবশ্যম্ভাবী হয়ে ওঠে। দুর্যোধনের পক্ষে এগারো অক্ষৌহিনী এবং পাণ্ডবদের পক্ষে সাত অক্ষৌহিনী সেনা যোগদান করে। কৃষ্ণ তার চার অক্ষৌহিনী নারায়ণী সেনা দুর্যোধনকে দিয়ে দেন। কারণ কৃষ্ণের শর্ত ছিল যে তিনি যে পক্ষে যাবেন, সেনাদের তার বিপরীত পক্ষে প্রদান করবেন। দুর্যোধন সৈন্য নেন, এবং অর্জুন কৃষ্ণকে নিজের পক্ষে আসবার নিমন্ত্রণ দেন। 

যুদ্ধে শেষ পর্যন্ত দুর্যোধন পরাজিত হন। এবং ভীমের সাথে গদা যুদ্ধে ভীম তার উরু ভঙ্গ করেন। কারণ পাশা খেলার সময় তিনি প্রতিজ্ঞা করেছিলেন যে তিনি দুর্যোধনের উরু ভঙ্গ করবেন।

পরের দিন তিনি মৃত্যুবরণ করেন।

## তথ্যসূত্র

https://web.archive.org/web/20140203224452/http://www.onushilon.org.bd/myth/hindu/durbh.htm
http://archives.anandabazar.com/archive/1120129/29binodan.html 

বিষয়শ্রেণী:মহাভারতের চরিত্র
বিষয়শ্রেণী:কলির রূপ
পাণ্ডু

মহাভারতে বর্ণিত হস্তিনাপুরের রাজা। পাণ্ডবদের পিতা। বিচিত্রবীর্যের কনিষ্ঠ সন্তান। অভিশপ্ত জীবনের কারণে স্ত্রী সহবাসের পর দেহ ত্যাগ করেন। পাণ্ডুর দুই স্ত্রী। যথাঃ কুন্তী এবং মাদ্রী। **পাণ্ডু** একজন বীর হিসাবে চিত্রিত করা হয়েছে।

## জন্ম
শান্তনুর কনিষ্ঠ পুত্র বিচিত্রবীর্যের মৃত্যু হয় নিঃসন্তান অবস্থায়। হস্তিনাপুর রাজহীন দেখে রাজমাতা সত্যবতী তার জ্যেষ্ঠতম পুত্র, ব্যাসদেবকে আহ্বান করেন তার দুটি পুত্রবধূ অম্বিকা ও অম্বালিকার গর্ভে নিয়োগ প্রথায় দুটি সন্তান উৎপন্ন করতে। ব্যাসদেবের মন্ত্রবলে অম্বালিকার গর্ভসঞ্চার হলে, তিনি একটি পাণ্ডুবর্ণ সন্তানের জন্ম দেন। এই সন্তানের নাম হয় পাণ্ডু। পাণ্ডুর নামের অর্থ ফ্যাকাশে।

## রাজত্ব  এবং বিবাহ
তিনি তীরন্দাজি, রাজনীতি, প্রশাসন এবং ধর্ম বিষয়ে  ভীষ্মের কাছে শিক্ষা নেন। তিনি ছিলেন একজন দুর্দান্ত তীরন্দাজ এবং মহারথী (যোদ্ধা)।অম্বিকার গর্ভের সন্তান ধৃতরাষ্ট্র অন্ধ হওয়ার ফলে, প্রাপ্তবয়স্ক হওয়ার পর পাণ্ডু রাজা হন। তিনি যথেষ্ট প্রজাবৎসল ছিলেন। তার বিবাহ হয় কুন্তীভোজের পালিতা কন্যা, তথা বসুদেবের বোন কুন্তীর সাথে। পরবর্তীকালে মদ্রদেশের রাজকন্যা মাদ্রীর সাথে তার বিবাহ হয়।ভীষ্ম এই বিবাহের প্রস্তাব করেছিলেন। তিনি পরবর্তীকালে সিন্ধু রাজ্য, কাশী, অঙ্গ, ত্রিগর্ভ রাজ্য, কলিঙ্গ, মগধের অঞ্চলগুলি জয় করেছিলেন । এভাবে তিনি সমস্ত রাজাদের উপরে তার আধিপত্য প্রতিষ্ঠা করেন এবং তাঁর সাম্রাজ্যের পরিধি আরও বাড়িয়ে তোলেন।

## কিন্দমের অভিশাপ
বিয়ের পর মৃগয়ার সময়ে তিনি ভুলবশত দুটি মিলনরত হরিণকে বিদ্ধ করেন। সেটি ছিল আসলে ঋষি কিন্দম ও তার স্ত্রী, যারা সন্তান উৎপন্ন করতে মিলিত হয়েছিলেন। কিন্দম অভিশাপ দেন যে পাণ্ডুও স্ত্রীসম্ভোগকালে মৃত্যুবরণ করবেন।

## রাজ্যত্যাগ
ঋষি অভিশাপে বিচলিত হয়ে  প্রায়শ্চিত্ত করার জন্য তিনি তাঁর রাজ্য ধৃতরাষ্ট্র এর হাতে দিয়েছিলেন এবং বনে নির্বাসনে যান। সেখানে তিনি স্ত্রীদের সাথে তপস্বীর মত জীবনযাপন করতেন।

## পুত্রদের জন্ম
অভিশাপের ফলে পাণ্ডুর সন্তানলাভের পথ বন্ধ হয়ে গেলে  কুন্তী দুর্বাসমুনির থেকে প্রাপ্ত বিশেষ দিব্যমন্ত্রর সাহায্যে ধর্ম দেবতাকে আহ্বান করে তার ঔরসে যুধিষ্ঠিরকে জন্ম দেন। এইভাবে কুন্তী বায়ুর মাধ্যমে ভীম, ও ইন্দ্র দেবের মাধ্যমে অর্জুনকে জন্ম দেন। মাদ্রীও একই মন্ত্রের বলে অশ্বিনীকুমারদ্বয়কে আহবান করে নকুল ও সহদেবকে জন্ম দেন।এরাই পঞ্চপাণ্ডব।কিছু মতানুসারে একবার মাদ্রী লুকিয়ে দেবী সরস্বতীকে আহ্বান করেন।কিন্তু যেহেতু দেবী সরস্বতী একজন নারী তিনি বরদান দেন কোনো পুরুষের সাথে সঙ্গম করলে মাদ্রি গর্ভবতী হবেন এবং সরস্বতীর মতো একটি কন্যার জন্ম দেবেন।যখন পাণ্ডু জোর করে মদ্রীর সাথে সঙ্গম করেন তখন মাদ্রী গর্ভবতী হয়ে পড়েন।এরপর মাদ্রী যখন সহমরণের জন্যে চিতায় উঠেন তার চিতার উপরে একটি কন্যার জন্ম হয়।সরস্বতীর কন্যা হওয়ায় নাম রাখা হয় শাশ্বতী।ইনি কীর্তিকা বা শঙ্কুবতী নামেও পরিচিত।

## মৃত্যু
এরপর একদিন বসন্তকালে মাদ্রীকে দেখে মোহিত হয়ে তিনি অভিশাপের কথা ভুলে যান । মোহের বশে মাদ্রীর সাথে সম্ভোগ করতে গিয়ে তার মৃত্যু হয়।নিজেকে স্বামীহন্তা ভেবে  নিজের সন্তানদের ভার কুন্তীর হাতে দিয়ে মাদ্রীও তাঁর পতির সাথে সহমরণে যান।

## আরও দেখুন
* মহাভারত
* দুর্বাসা

## তথ্যসূত্র

## বহিঃসংযোগ

বিষয়শ্রেণী:মহাভারতের চরিত্র
গুলজার

**গুলজার** (; জন্ম: ১৮ আগস্ট, ১৯৩৪) প্রখ্যাত ভারতীয় কবি, সুরকার ও চলচ্চিত্র পরিচালক। তিনি মূলত হিন্দী ভাষায় রচনা করেন। তবে উর্দু গজল রচনাতেও তার বিশেষ কৃতিত্ব রয়েছে।

তিনি চলচ্চিত্রে গীতিকার হিসেবে কাজ করেছেন এবং বিভিন্ন পুরস্কার লাভ করেছেন। এর মধ্যে ভারতীয় জাতীয় চলচ্চিত্র পুরস্কারও রয়েছে। ১৯৮৮ সালে "ইজাজাত" ছবিতে "মেরা কুছ সামান" গানটি রচনার জন্য তিনি জাতীয় পুরস্কার লাভ করেন। তিনি ঐ ছবিটি পরিচালনাও করেন। ছবিটির কাহিনী গৃহীত হয়েছে সুবোধ ঘোষের "জতুগৃহ" উপন্যাস থেকে। এছাড়া গুলজার "মাচিস", "হুতুতু" ইত্যাদি ছবিও পরিচালনা করেন।

## ব্যক্তিগত জীবন
প্রখ্যাত চলচ্চিত্র অভিনেত্রী রাখী'র সাথে বৈবাহিক সম্পর্ক স্থাপন করেন তিনি। এ দম্পতির মেঘনা গুলজার (বস্কি) নাম্নী এক কন্যা রয়েছে। কিন্তু কন্যার বয়স এক বছর থাকাকালে তারা আলাদা হয়ে যান। তার কাছেই মেয়ে বড় হয়। নিউইয়র্ক বিশ্ববিদ্যালয় থেকে চলচ্চিত্র বিষয়ে স্নাতকধারী হয়ে মেঘনা ফিলহাল, জাস্ট মেরিড ও দাস কাহানিয়া চলচ্চিত্র পরিচালনায় অগ্রসর হন। ২০০৪ সালে তার আত্মজীবনীগ্রন্থ প্রকাশ করেন।

## তথ্যসূত্র

## বহিঃসংযোগ

* Website dedicated to Gulzar
* Website dedicated to Gulzar
* 
*Website for Gulzar Poetry
*Reality Gulzar Quotes on Life

বিষয়শ্রেণী:১৯৩৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:পাঞ্জাবি ব্যক্তি
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:ভারতীয় কবি
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:ভারতীয় শিখ
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:দাদাসাহেব ফালকে পুরস্কার বিজয়ী
বিষয়শ্রেণী:ফিল্মফেয়ার আজীবন সম্মাননা পুরস্কার প্রাপক
বিষয়শ্রেণী:শ্রেষ্ঠ কাহিনি বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ গীতিকার বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ পরিচালক বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ সংলাপ বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ গীতিকার বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ মৌলিক গানের গীতিকারের জন্য একাডেমি পুরস্কার বিজয়ী
বিষয়শ্রেণী:পরিছন্ন বিনোদন প্রদানকারী জনপ্রিয় চলচ্চিত্র বিভাগে জাতীয় চলচ্চিত্র পুরস্কার জয়ী পরিচালক
বিষয়শ্রেণী:ভারতীয় একাডেমি পুরস্কার বিজয়ী
বিষয়শ্রেণী:উর্দু কবি
বিষয়শ্রেণী:ভারতের উর্দু লেখক
বিষয়শ্রেণী:হিন্দি ভাষার কবি
বিষয়শ্রেণী:ঝিলাম জেলার ব্যক্তি
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:২০শ শতাব্দীর ছদ্মনামধারী লেখক
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:পরিছন্ন বিনোদন প্রদানকারী জনপ্রিয় চলচ্চিত্র বিভাগে জাতীয় চলচ্চিত্র পুরস্কার জ�
বিষয়শ্রেণী:ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ মৌলিক চিত্রনাট্য বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:হিন্দি ভাষার গীতিকার
নকুল (মহাভারত)

হিন্দু মহাকাব্য মহাভারতে **নকুল** (অর্থ: 'বংশের সবচেয়ে সুদর্শন', তামিল ভাষায়: நகுலன்) ছিলেন চতুর্থ পান্ডব। নকুল এবং তার যমজ ভাই সহদেব রাণী মাদ্রীর পুত্র। রাণী মাদ্রী অশ্বিনী-কুমারদ্বয়কে আহ্বান করেন। অশ্বিনী-কুমারদ্বয়ের আশীর্বাদে মাদ্রীর দুই পুত্রের জন্ম হয়। তাদের পিতামাতা – পাণ্ডু এবং মাদ্রী - অল্প বয়সে মারা যায়। ফলে, তাদের সৎমাতা দেবী কুন্তী তাদেরকে নিজের পুত্রের মতো লালন পালন করে বড় করেন এবং হস্তিনাপুরে তাদের অন্যান্য ভাইদের সাথে গুরু দ্রোণের নিকট অস্ত্রশিক্ষা লাভ করেন।   'আয়ুর্বেদ*, তলোয়ার যুদ্ধ এবং ঘোড়া পালনে পারদর্শী, নকুলকে মহাভারতের সবচেয়ে সুদর্শন পুরুষ হিসাবে গণ্য করা হয়। তার দুই স্ত্রী ছিল - [[দ্রৌপদী]] , পাঁচ ভাইয়ের সাধারণ স্ত্রী,  [[করেণুমতী]], চেদি রাজা [[শিশুপাল]] এর কন্যা এবং গন্ধর্ব রাজা চিত্রসেনের কন্যা সুকৃতি। যুধিষ্ঠিরের [[রাজসূয়]] যজ্ঞের দিগ্বজয়ে বের হয়ে তিনি শিবি, রোহিতক এবং অন্যান্য রাজবংশকে জয় করেছিলেন। পাশার খেলার পর, পাণ্ডব এবং দ্রৌপদীকে ১৩ বছরের জন্য বনে নির্বাসনে পাঠানো হয়েছিল এবং শেষ বছরটি ছিল অজ্ঞাতবাস। অজ্ঞাতবাস কালে, নকুল নিজেকে গ্রন্থিক নামে একজন ঘোড়া প্রশিক্ষকের ছদ্মবেশ ধারণ করেছিলেন। কুরুক্ষেত্র যুদ্ধে, নকুল [[শকুনি|শকুনির]] পুত্র বৃকাসুর সহ অনেক যোদ্ধাকে হত্যা করেছিলেন।*

### নামব্যুৎপত্তি এবং অন্যান্য নাম
সংস্কৃতে *নকুল* শব্দটির অর্থ "বেজি" বা বেজির রঙের।"  নকুল এবং তার ভাই সহদেব উভয়কেই মহাকাব্যে অশ্বিনেয়, অশ্বিনীসুত এবং অশ্বিসুত নামেও উল্লেখ করা হয়েছে কারণ তারা অশ্বিনীকুমারদ্বয়ের বরে জন্মগ্রহণ করেন। আবার, মাদ্রাবতীপুত্র, মাদ্রাবতীসুত, মাদ্রেয়, মাদ্রিনন্দন, মাদ্রিপুত্র মাদ্রিতানুজ প্রভৃতি উল্লেখিত হয়েছে  কারণ তারা মাদ্রীর সন্তান।

## বিনোদন মাধ্যমে
* মহাভারত (১৯৮৮ - টিভি সিরিয়াল)-এ সমীর 'নকুল' চরিত্রে অভিনয় করেন।
* মহাভারত (২০১৩ - টিভি সিরিয়াল)-এ ভিন রাণা 'নকুল' চরিত্রে অভিনয় করেন।

## তথ্যসূত্র

বিষয়শ্রেণী:মহাভারতের চরিত্র
পশ্চিমবঙ্গের মহকুমাগুলির তালিকা

**মহকুমা** হল ভারতের পশ্চিমবঙ্গ রাজ্যের জেলা স্তরের নীচে এবং ব্লক বা তহসিল স্তরের উপরে একটি প্রশাসনিক ইউনিট। বর্তমানে পশ্চিমবঙ্গের ২৩টি জেলায় ৬৯টি মহকুমা রয়েছে।  মহকুমা হল ব্লকগুলির একটি গ্রুপ এবং এটি মহকুমা কর্মকর্তা (এসডিও) দ্বারা শাসিত হয় যাকে সাব-ডিভিশনাল ম্যাজিস্ট্রেট (এসডিএম) বলা হয়।

## তথ্যসূত্র

বিষয়শ্রেণী:পশ্চিমবঙ্গের মহকুমা
মিশিরডি

**মিশিরডি** ভারতের পশ্চিমবঙ্গ রাজ্যের পুরুলিয়া জেলায় অযোধ্যা পাহাড়ের কোলে আরশা থানায় অবস্থিত একটি ছোট গ্রাম৷ এখানকার প্রাকৃতিক দৃশ্য মনোরম ৷ চরমপন্থী নকশাল সংগঠন এই এলাকায় সক্রিয় হবার আগে এটি ছিল পশ্চিমবঙ্গের অন্যতম একটি স্বাস্থ্য নিবাস ও পর্যটন কেন্দ্র ৷ বহু পর্যটক এখানে বায়ু পরিবর্তনের জন্য বেড়াতে আসতেন ৷ এখানে ১৯৭৯ সালে সত্যজিৎ রায় পরিচালিত *[[হীরক রাজার দেশে]]* ছায়াছবির চিত্রগ্রহণ হয়। স্থানীয় মানুষদের অনেককেই অভিনয়ের সুযোগ দিয়েছিলেন পরিচালক।

## তথ্যসূত্র

বিষয়শ্রেণী:পশ্চিমবঙ্গের দর্শনীয় স্থান
ঐরাবত

[থাম্ব|300px| ইন্দ্র (শক্র) ও শচী পঞ্চমুণ্ড ঐরাবতের পৃষ্ঠে আসীন, জৈন ধর্মগ্রন্থ পঞ্চকল্যাণকের পুথিচিত্র, ১৬৭০-৮০ খ্রিষ্টাব্দ, [এলএসিএমএ জাদুঘর, রাজস্থানের অম্বর থেকে প্রাপ্ত।]]
[থাম্ব| ত্রিমুণ্ড এরাওয়ান (ঐরাবত) হাতির পিঠে ইন্দ্র; ফ্রা প্রাং-এর ভাস্কর্য, [ওয়াট অরুণ|ওয়াট অরুণের কেন্দ্রীয় মিনার, ব্যাঙ্কক, থাইল্যান্ড]]

**ঐরাবত** (সংস্কৃত: ऐरावत) হিন্দু দেবতা ইন্দ্রের বাহন। এটি একটি শ্বেতহস্তী।

ঐরাবতের অপর নাম 'অর্ধ-মাতঙ্গ' ("মেঘহস্তী"), 'নাগমল্ল' ("যুদ্ধহস্তী") ও 'অর্কসোদর' ("সূর্যের ভ্রাতা")। ঐরাবতের স্ত্রীর নাম 'অভরামু'। ঐরাবতের চারটি গজদন্ত ও সাতটি শুঁড় রয়েছে। ঐরাবত ধবধবে সাদা, গায়ের রঙে কোথাও কোনো দাগ নেই। তামিল ভাষায় ঐরাবতের নাম 'ঐরাবতম্‌' ও থাই ভাষায় 'এরাওয়ান'। 

## তথ্যসূত্র

বিষয়শ্রেণী:হিন্দু দেবদেবীর বাহন
বিষয়শ্রেণী:হিন্দু মূর্তিবিদ্যা
বিষয়শ্রেণী:হিন্দু পুরাণে মানবেতর জাতি
বিষয়শ্রেণী:হিন্দু পৌরাণিক জীব
বিষয়শ্রেণী:পৌরাণিক হাতি
বিষয়শ্রেণী:থাইল্যান্ডের সংস্কৃতি
বিষয়শ্রেণী:হিন্দুধর্মে হাতি
বিষয়শ্রেণী:ইন্দ্র
হোসে রাউল কাপাব্লাঙ্কা

**হোসে রাউল কাপাব্লাঙ্কা** (স্পেনীয় ভাষায়: José Raúl Capablanca y Graupera *হোসে রাউল্‌ কাপাব্লাঙ্কা ই গ্রাউপেরা*, ১৯ নভেম্বর, ১৮৮৮ - ৮ মার্চ, ১৯৪২) একজন কিউবান দাবাড়ু, যিনি ১৯২১ খ্রিষ্টাব্দ থেকে ১৯২৭ খ্রিষ্টাব্দ পর্যন্ত বিশ্ব দাবা চ্যাম্পিয়ন ছিলেন। তিনি হলেন সর্বকালের অন্যতম সেরা দাবাড়ু। খেলার দ্রুততা, দক্ষতা ও অপেক্ষাকৃত সহজবোধ্য খেলার জন্য তাকে "মানব দাবাযন্ত্র" বলা হয়।

কাপাব্লাঙ্কা ১৯২১ সালে ইমানুয়েল লাস্কারকে হারিয়ে বিশ্বচ্যাম্পিয়ন হন। ১৯২৭ সালে আলেকসান্দর আলেখিনের কাছে পরাজিত হয়ে বিশ্বচ্যাম্পিয়ন খেতাব হারান।

## জীবনী

### শৈশব

হোসে রাউল কাপাব্লাঙ্কা ছিলেন স্পেনীয় সেনা কর্মকর্তার দ্বিতীয় সন্তান। তিনি ১৮৮৮ সালের ১৯ নভেম্বর হাভানায় জন্মগ্রহণ করেন। মাত্র চার বছর বয়সে তিনি পিতার দাবা খেলা দেখে চাল শিখেছিলেন। তিনি সেই বয়সে তার পিতার একটি নিয়ম বহির্ভূত চালের ভুল ধরিয়ে দেন এবং তাকে দুইবার পরাজিত করেন। আট বছর বয়সে তিনি হাভানা চেস ক্লাবে ভর্তি হন। ১৯০৫ সালে তিনি কলম্বিয়া বিশ্ববিদ্যালয় থেকে এন্ট্রান্স পাশ করেন। সে বছরই তিনি ম্যানহাটন চেস ক্লাবে ভর্তি হন এবং ক্লাবের সেরা খেলোয়াড়ের স্বীকৃতি পান। ১৯০৬ সালে তিনি তখনকার বিশ্বচ্যাম্পিয়ন ইমানুয়েল লাস্কারকে হারিয়ে একটি টুর্নামেন্ট জেতেন। ১৯০৮ সালে তিনি দাবায় মনোনিবেশ করার জন্য বিশ্ববিদ্যালয় ত্যাগ করেন।

কলাম্বিয়া বিশ্ববিদ্যালয়ের তথ্যানুযায়ী, ১৯১০ সালে তিনি রসায়নে পড়ার জন্য কলম্বিয়া খনিপ্রকৌশল ও রসায়ন বিশ্ববিদ্যালয়ের নথিভুক্ত হন। তিনি পড়াশোনার পরিবর্তে খেলাকে প্রাধান্য দেয়ার কারণে তার আর্থিক সহায়তা বন্ধ করে দেয়া হয় এবং এক সেমিস্টার পরেই তিনি সেই বিশ্ববিদ্যালয় ত্যাগ করেন এবং দাবায় পূর্ণ আত্মনিয়োগ করেন।

### প্রারম্ভিক জীবন

### বিশ্বচ্যাম্পিয়ন প্রতিদ্বন্দ্বী

### প্রথম বিশ্বযুদ্ধের সময়কাল

### বিশ্বচ্যাম্পিয়ন

### খেতাব হারানো

### চ্যাম্পিয়ন পরবর্তীকাল এবং আংশিক অবসর

### প্রতিযোগিতামূলক দাবায় ফেরা

### মৃত্যু

## মূল্যায়ন

### খেলার শক্তি ও বৈশিষ্ট্য

### খেলার উপর প্রভাব

### ব্যক্তিত্ব

## স্মরণীয় খেলা

## লেখা

## টুর্নামেন্টের ফলাফল

বিষয়শ্রেণী:১৮৮৮-এ জন্ম
বিষয়শ্রেণী:দাবা বৈকল্পিক উদ্ভাবক
বিষয়শ্রেণী:দাবা লেখক
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউ ইয়র্কে রোগ সংক্রান্ত মৃত্যু
বিষয়শ্রেণী:স্ট্রোকে মৃত্যু
বিষয়শ্রেণী:দাবা অলিম্পিয়াড প্রতিযোগী
বিষয়শ্রেণী:কিউবান দাবা খেলোয়াড়
বিষয়শ্রেণী:দাবা তাত্ত্বিক
বিষয়শ্রেণী:বিশ্ব দাবা চ্যাম্পিয়ন
বিষয়শ্রেণী:হাভানা থেকে মানুষ
বিষয়শ্রেণী:১৯৪২-এ মৃত্যু
বিষয়শ্রেণী:হিস্পানিক ও লাতিন আমেরিকান ব্যক্তি
বিষয়শ্রেণী:দাবাতাত্ত্বিক
বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়
ফ্রান্সের নামকরণ

*ফ্রান্স*' নামটি লাতিন Francia *ফ্রান্সিয়া* নাম থেকে এসেছে, যার আক্ষরিক অর্থ ফ্রাংকদের রাজ্য। আদিতে নামটি সমগ্র ফ্রাঙ্কীয় সাম্রাজ্যকে বোঝাতে ব্যবহৃত হত। সাম্রাজ্যটি দক্ষিণ ফ্রান্স থেকে পূর্ব জার্মানি পর্যন্ত বিস্তৃত ছিল।

## পটভূমি
৮৪৩ সালে ভের্দুন-এর চুক্তিতে ফ্রাঙ্কীয় সাম্রাজ্যকে প্রথমে তিন ভাগে এবং শেষ পর্যন্ত দুই ভাগে ভাগ করে দেয়া হয়। এগুলির নাম ছিল পশ্চিম ফ্রাংকরাজ্য (Francia Occidentalis) ও পূর্ব ফ্রাংকরাজ্য (Francia Orientalis)। পূর্ব ফ্রাংকরাজ্যের শাসকেরা ফ্রাংকীয় সাম্রাজ্য পুনর্গঠন করতে চাইছিলেন। তারা পূর্ব ফ্রাংকরাজ্য নাম বর্জন করেন এবং তাদের রাজ্যের নাম দেন পবিত্র রোমান সাম্রাজ্য। কিন্তু পশ্চিম ফ্রাংকরাজ্যের শাসকেরা এটা মেনে নেননি এবং পশ্চিম ফ্রাংকরাজ্যকে পবিত্র রোমান সাম্রাজ্য থেকে পৃথক ও স্বাধীন একটি রাজ্য হিসেবে রক্ষা করেন। ১২১৪ সালে বুভিনের যুদ্ধে পবিত্র রোমান সাম্রাজ্যের পশ্চিম ফ্রাংকরাজ্য তথা বর্তমান ফ্রান্স অঞ্চল দখলের প্রচেষ্টার অবসান হয়।

যেহেতু পূর্ব ফ্রাংকরাজ্য বলে আর কোন কিছুর অস্তিত্ব ছিল না, সেকারণে পশ্চিম ফ্রাঙ্করাজ্যের অধিবাসীরাও নিজেদের দেশকে কেবল "ফ্রান্সিয়া" বলে ডাকা শুরু করে। বর্তমান ফ্রান্স রাষ্ট্রটি তাই পশ্চিম ফ্রাংকরাজ্য হিসেবেই ৮৪৩ সালে যাত্রা শুরু করেছিল। উল্লেখ্য যে জার্মান ভাষাতে এখনও ফ্রান্সকে "ফ্রাংক্‌রাইশ" (Frankreich) নামে ডাকা হয়, যার আক্ষরিক অর্থ "ফ্রাঙ্কদের রাজ্য"।

ফ্রাংকেরা বর্তমান ফ্রান্স অঞ্চলে যখন পদার্পণ করেছিল, তখন লাতিন ভাষাতে এর নাম ছিল Gallia গাল্লিয়া। আধুনিক ইংরেজিতে এটি Gaul *গল* এবং আধুনিক ফরাসিতে Gaule *গোল্‌* নামে পরিচিত। ১৮শ শতক পর্যন্তও ইউরোপের লাতিনভাষী অভিজাত শ্রেণীর লোকজন এলাকাটিকে গাল্লিয়া বা গল নামেই ডাকত। কিন্তু আধুনিক যুগে এসে গল নামটি প্রায় সম্পূর্ণ অব্যবহৃত। বর্তমানে গ্রিক ও ব্রেটন ভাষা ছাড়া বাকী প্রায় সব ভাষাতে অঞ্চলটি ফ্রান্স বা এ জাতীয় নামেই পরিচিত।

বিষয়শ্রেণী:দেশনামের ব্যুৎপত্তি
বিষয়শ্রেণী:ফ্রান্সের ইতিহাস
হাওয়ার্ড ডিন

**হাওয়ার্ড ব্রাশ ডিন ৩য়** () (জন্ম ১৭ই নভেম্বর, ১৯৪৮) একজন মার্কিন রাজনীতিবিদ ও চিকিৎসক। তিনি বর্তমানে মার্কিন রাজনৈতিক দল ডেমোক্র্যাটিক পার্টির জাতীয় পর্যায়ের কেন্দ্রীয় সংগঠন ডেমোক্র্যাটিক ন্যাশনাল কমিটির চেয়ারম্যান। 
## জন্ম ও শিক্ষাজীবন

## কর্মজীবন
রাজনীতিতে যোগ দেবার আগে ডিন ১৯৭৮ সালে আলবার্ট আইনস্টাইন কলেজ অভ মেডিসিন থেকে ডাক্তারি পাশ করেন। তিনি ১৯৮২ সালে ভার্মন্ট হাউজ অভ রেপ্রেজেন্টেটিভ্‌সে এবং ১৯৮৬ সালে লিউটেনেন্ট গভর্নর হিসেবে নির্বাচিত হন। দুইটিই ছিল অস্থায়ী পদ এবং তিনি চিকিৎসক হিসেবে কাজ চালিয়ে যান। ১৯৯১ সালে ডিন ভার্মন্টের গভর্নর হন। এরপর ডিন ঐ পদে আরও পাঁচ বার নির্বাচিত হন এবং তিনি ২০০৩ সাল পর্যন্ত ভার্মন্টের গভর্নর ছিলেন। ডিন ২০০৪ সালের মার্কিন রাষ্ট্রপতি নির্বাচনে ডেমোক্র্যাটিক পার্টির প্রার্থী মনোনয়ন প্রক্রিয়ার শুরুর দিকে বেশ এগিয়ে ছিলেন, যদিও পরে জন কেরির কাছে হেরে যান। তিনি ২০০৩ সালে মার্কিন যুক্তরাষ্ট্রের ইরাক আক্রমণের জোরালো প্রতিবাদ করেন। ডিন-ই প্রথম তার নির্বাচনী প্রচারণার ব্যয় মেটাতে ইন্টারনেটের মাধ্যমে ব্যাপক পরিমাণে তহবিল সংগ্রহের উদ্যোগ নেন; এই একই কৌশল পরবর্তীতে বারাক ওবামা ২০০৮ সালের নির্বাচনে কাজে লাগান। ডিন ২০০৫ সালের ফেব্রুয়ারি মাসে ডেমোক্র্যাটিক ন্যাশনাল কমিটির চেয়ারম্যান নির্বাচিত হন।

## রাজনৈতিক জীবন

## তথ্যসূত্র

## বহিঃসংযোগ

বিষয়শ্রেণী:১৯৪৮-এ জন্ম
বিষয়শ্রেণী:মার্কিন চিকিৎসক
বিষয়শ্রেণী:ডেমোক্র্যাটিক ন্যাশনাল কমিটির চেয়ারপার্সন
বিষয়শ্রেণী:ভার্মন্টের গভর্নর
বিষয়শ্রেণী:মার্কিন রাজনীতিবিদ
বিষয়শ্রেণী:২০০৪ মার্কিন যুক্তরাষ্ট্রের রাষ্ট্রপতি প্রার্থী
বিষয়শ্রেণী:২১শ শতাব্দীর মার্কিন রাজনীতিবিদ
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:ইয়েল কলেজের প্রাক্তন শিক্ষার্থী
বিষয়শ্রেণী:ভার্মন্টের চিকিৎসক
মল্লিনাথ

থাম্ব|মল্লিনাথ
**মল্লিনাথ** বা **মল্লিনাথ** বা **মল্লিকুমারী** বা **মল্লি** ১৯ তম জৈন তীর্থঙ্কর। জৈন ধর্মের ধর্মগুরুরা তীর্থঙ্কর বলে পরিচিত। মোট ২৪ জন তীর্থঙ্করদের মধ্যে ১৯তম হলেন মল্লিনাথ বা মল্লিকুমারী বা মল্লি৷ জৈন ধর্মের শ্বেতাম্বর শাখার প্রাচীন পুঁথিপত্র অনুযায়ী মল্লিকুমারী ছিলেন একমাত্র মহিলা তীর্থঙ্কর৷ আবার জৈন ধর্মের অপর শাখা দিগম্বর মতে, মল্লিনাথসহ সব তীর্থঙ্কর পুরুষ ছিলেন৷ মল্লি প্রথম জীবনে মিথিলা রাজ্যের রাজকুমারী ছিলেন। তাঁর অপরূপ সৌন্দর্যের কথা সমগ্র আর্যদেশে ছড়িয়ে পড়েছিল।

বিষয়শ্রেণী:জৈন ধর্ম
সহভেদাঙ্ক

থাম্ব|সহভেদাঙ্ক
**সহভেদাঙ্ক**- সহভেদাঙ্ক বা কোভ্যারিয়্যেন্স হলো এমন একটি পরিমাপ যার দ্বারা দুইটি চলকের একত্র পরিবর্তন নির্ণয় করা হয়। ভেদাঙ্ক হলো সহভেদাঙ্কের একটি বিশেষ রূপ, যখন চলক দুটি একদম একই রকম।

## সংজ্ঞা
যদি X এবং Y দুটি দৈব চলক হয়, যাদের দ্বিতীয় পরিঘাত বর্তমান, তখন - 
: 
    \operatorname{Cov}(X,Y) 
      = \operatorname{E}\big[(X - \operatorname{E}[X])(Y - \operatorname{E}[Y])\big] 
      = \operatorname{E}\big[X Y\big] - \operatorname{E}[X]\cdot\operatorname{E}[Y] 
  
যেখানে \operatorname{E}[X], X-এর প্রত্যাশিত মান এবং \operatorname{E}[Y], Y-এর প্রত্যাশিত মান।

## পরিমাপের একক
সহ-ভেদাঙ্ক \operatorname{Cov}(X,Y)-এর পরিমাপের একক হবে X-এর সাথে Y-এর এককের গুণন। কিন্তু, সংশ্লেষ \operatorname{Cor}(X,Y) সহ-ভেদাঙ্কের উপর নির্ভরশীল হলেও সংশ্লেষ সহগ এককহীন।

## বৈশিষ্ট
যদি X, Y, W, V দৈব চলক হয় এবং a, b, c, d ধ্রুবক হয়, তবে নিম্নলিখিত সম্পর্কগুলো সহ-ভেদাঙ্কের সংজ্ঞার সাপেক্ষে সত্য - 
: \operatorname{Cov}(X, a) = 0 \,
: \operatorname{Cov}(X, X) = \operatorname{Var}(X)\,
: \operatorname{Cov}(X, Y) = \operatorname{Cov}(Y, X)\,
: \operatorname{Cov}(aX, bY) = ab\, \operatorname{Cov}(X, Y)\,
: \operatorname{Cov}(X+a, Y+b) = \operatorname{Cov}(X, Y)\,
: \operatorname{Cov}(aX+bY, cW+dV) = ac\,\operatorname{Cov}(X,W)+ad\,\operatorname{Cov}(X,V)+bc\,\operatorname{Cov}(Y,W)+bd\,\operatorname{Cov}(Y,V)\,

## বহিঃসংযোগ
* MathWorld page on calculating the sample covariance

বিষয়শ্রেণী:পরিসংখ্যান
খুমি ভাষা

**খুমি** বা **খুমি চিন** ভাষা () দক্ষিণ চীন (Chin) ভাষার একটি উপভাষা। ভাষাটি পশ্চিম মিয়ানমারের চিন রাজ্যের দক্ষিণ প্রান্তে পালেৎওয়া ও তার আশেপাশের অঞ্চলে, এবং বাংলাদেশের বান্দরবান জেলাতে প্রচলিত। বর্তমানে ভাষাটিতে প্রায় ৭০ হাজার লোক কথা বলেন, তবে রাখাইন বা আরাকানীয় ভাষা এবং বর্মী ভাষার প্রভাবে এর বক্তা সংখ্যা হ্রাস পাচ্ছে।

## তথ্যসূত্র

বিষয়শ্রেণী:চীনা-তিব্বতি ভাষা
বিষয়শ্রেণী:বাংলাদেশের ভাষা
বিষয়শ্রেণী:মিয়ানমারের ভাষা
মন্দার গিরি

**মন্দার গিরি** ভারতের ঝাড়খণ্ড রাজ্যের পূর্ব্ব প্রান্তে অবস্থিত একটি পাহাড় এবং পর্যটন কেন্দ্র ৷ ভাগলপুর শহর থেকে মন্দার গিরির দূরত্ব ৪৮ কিমি, দেওঘর থেকে দূরত্ব ৬৯ কিমি ৷ মন্দার গিরি রেল ও সড়ক পথে ভারতের অন্য অংশের সঙ্গে যুক্ত ৷ রেল স্টেশানের নাম মান্দার হিলস ৷ ভাগলপুর রেল স্টেসান থেকে প্রত্যহ ৩ জোড়া ট্রেন মান্দার হিলস রেল স্টেসানে যাতায়াত করে ৷ পূর্ব্ব রেলপথের অধীনে মান্দার হিলস থেকে দুমকা হয়ে রামপুরহাট অবধি নতুন রেলপথ পাতার কাজ চলছে ৷ মান্দার হিলস রেল স্টেসান থেকে মন্দার গিরি পাহাড়ের দূরত্ব ৫ কিমি ৷ বাসে করে যাওয়া যায় ৷ পাহাড়ে দিগম্বর শাখার একটি জৈন মন্দির আছে ৷ কথিত আছে পুরাকালে এই পাহাড়ে দ্বাদশ তীর্থঙ্কর বাস্যপূজ তপস্যা করেছিলেন ৷ রেল স্টেসানের নিকটে দিগম্বর জৈন সম্প্রদায়ের একটি ধর্মশালায় নামমাত্র ভাড়ায় থাকার বন্দবস্ত করা যায় ৷ তবে শাসন ব্যবস্থা কড়া না হওয়ার জন্য সন্ধ্যার আগে পাহাড় থেকে নিচে নেমে আসা উচিত ৷

বিষয়শ্রেণী:ঝাড়খণ্ডের দর্শনীয় স্থান
বিষয়শ্রেণী:জৈন ধর্ম
কৃষ্ণচন্দ্র রায়

**কৃষ্ণচন্দ্র রায়** (১৭১০ – ১৭৮৩) ছিলেন নদিয়ার মহারাজা। বাংলা সাহিত্য, বাংলার সংস্কৃতি ও বাঙালি ইতিহাসে তাঁর ভূমিকা অবিস্মরণীয়। নদিয়া রাজপরিবারের শ্রেষ্ঠ পুরুষ হিসেবে পরিগণিত। তিনি বিদ্বান, সংস্কৃত ও ফার্সি ভাষায় শিক্ষিত, সংগীতরসিক ছিলেন। তীব্র রক্ষণশীল রাজা কৃষ্ণচন্দ্র ছিলেন শাক্তপদাবলিকার রামপ্রসাদ সেন, অন্নদামঙ্গল কাব্য প্রণেতা ভারতচন্দ্র রায়গুণাকর, হাস্যরসিক গোপাল ভাঁড় প্রমুখ বাংলার প্রবাদপ্রতিম গুণী ব্যক্তিদের পৃষ্ঠপোষক। অন্নদামঙ্গল কাব্য তাঁর রাজসভার ফরমাসে রচিত হয়। কৃষ্ণনগরের জগদ্বিখ্যাত মৃৎশিল্পের সূত্রপাত তাঁর সময়ে তাঁরই উদ্যোগে ঘটে।

কৃষ্ণচন্দ্র রায় ছিলেন একজন কূটকৌশলী ব্যক্তি। নবাব সিরাজউদ্দৌলা ইংরেজদের সাথে সংঘাতে লিপ্ত হলে তিনি ইংরেজদের পক্ষ অবলম্বন করেন। পরবর্তী নবাব মীর কাশিমের সময় তাঁকে বন্দী করা হয়। ইংরেজদের হস্তক্ষেপে তিনি মুক্তি লাভ করেন। কোম্পানি সরকার তাঁর আনুগত্যের জন্য মহারাজা উপাধিতে ভূষিত করেন।

## উল্লেখযোগ্য কৃতিত্ব
বাংলায় জগদ্ধাত্রী পূজা ও নবদ্বীপে শাক্তরাস প্রচলন তাঁরই কৃতিত্ব। জনশ্রুতি অনুসারে বাংলার নবাব আলীবর্দী খানকে রাজকর দিতে না পারায় কারাগারে বন্দি হয়েছিলেন কৃষ্ণচন্দ্র ১৭৫৪ সালে। সময়টা ছিল দুর্গোৎসবের কাছাকাছি। নবাবের কারাগার থেকে অবশেষে তিনি যখন মুক্ত হলেন তখন দুর্গোৎসব প্রায় সমাপ্ত, কৃষ্ণনগর ফেরার পথে রাজা বুঝলেন, সে দিন বিজয়া দশমী। রাজা নৌকার মধ্যে ঘুমিয়ে পড়েছিলেন এবং সেখানেই স্বপ্নে দেখেছিলেন যে এক রক্তবর্ণা চতুর্ভুজা কুমারী দেবী তাঁকে বলছেন আগামী কার্তিক মাসের শুক্লা নবমী তিথিতে তাঁর পুজো করতে। ফলে প্রচলন হয় জগদ্ধাত্রী পূজার। এর পরের বছর চন্দননগরে জগদ্ধাত্রী পুজার প্রচলন হয় তাঁর সুহৃদ ইন্দ্রনারায়ণ চৌধুরীর হাত দিয়ে। এছাড়াও, মালোপাড়া বারোয়ারি জগদ্ধাত্রীর (মা জলেশ্বরী) প্রতিমার পূজার সূচনা করেন মহারাজ কৃষ্ণচন্দ্র।

## তথ্যসূত্র

## বহিঃসংযোগ
* *সংসদ বাঙালি চরিতাভিধান* (সংশোধিত সংস্করণ), প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ, কলকাতা, ২০০২।

বিষয়শ্রেণী:বাঙালি শাসক
বিষয়শ্রেণী:কৃষ্ণনগরের ব্যক্তি
বিষয়শ্রেণী:বাঙালি হিন্দু
বিষয়শ্রেণী:১৭৮৩-এ মৃত্যু
বিষয়শ্রেণী:১৭১০-এ জন্ম
বিষয়শ্রেণী:বাঙালি জমিদার
বিষয়শ্রেণী:কৃষ্ণনগর
বাসুপূজ্য

জৈন বিশ্বতত্ত্ব অনুসারে, বর্তমান কালচক্রার্ধের (‘অবসর্পিণী’ যুগ) ১২শ তীর্থঙ্কর ছিলেন **বাসুপূজ্য**। জৈন বিশ্বাস অনুসারে, তিনি সকল কর্মের বন্ধন নাশ করে একজন ‘সিদ্ধ’ (মুক্ত আত্মা) হয়েছিলেন। বাসুপূজ্যের পিতা ছিলেন ইক্ষ্বাকু-বংশীয় রাজা বসুপূজ্য ও মাতা ছিলেন রানি জয়া দেবী। তিনি চম্পাপুরীতে জন্মগ্রহণ করেছিলেন। ভারতীয় পঞ্জিকা অনুসারে তাঁর জন্মতিথিটি হল ফাল্গুন কৃষ্ণা চতুর্দশী। তিনি বিবাহ করেননি এবং আজীবন ব্রহ্মচর্য পালন করেন। তপস্যা আরম্ভের এক মাসের মধ্যেই তিনি ‘কেবল জ্ঞান’ (অনন্ত শুদ্ধ জ্ঞান) অর্জন করেন এবং আষাঢ় শুক্লা চতুর্দশীতে ভারতের উত্তরবঙ্গের চম্পাপুরীতে মোক্ষ লাভ করেন।

## জীবন
জৈন বিশ্বতত্ত্ব অনুসারে, বাসুপূজ্য ছিলেন বর্তমান কালচক্রার্ধের (‘অবসর্পিণী’ যুগ) ১২শ তীর্থঙ্কর। জৈন বিশ্বাস অনুসারে, তিনি সকল কর্মের বন্ধন নাশ করে একজন ‘সিদ্ধ’ (মুক্ত আত্মা) হয়েছিলেন। বাসুপূজ্যের পিতা ছিলেন ইক্ষ্বাকু-বংশীয় রাজা বসুপূজ্য ও মাতা ছিলেন রানি জয়া দেবী। তিনি চম্পাপুরীতে জন্মগ্রহণ করেছিলেন। ভারতীয় পঞ্জিকা অনুসারে তাঁর জন্মতিথিটি হল ফাল্গুন কৃষ্ণা চতুর্দশী। তিনি বিবাহ করেননি এবং আজীবন ব্রহ্মচর্য পালন করেন। তপস্যা আরম্ভের এক মাসের মধ্যেই তিনি ‘কেবল জ্ঞান’ (অনন্ত শুদ্ধ জ্ঞান) অর্জন করেন এবং আষাঢ় শুক্লা চতুর্দশীতে ভারতের উত্তরবঙ্গের চম্পাপুরীতে মোক্ষ লাভ করেন।

## মূর্তি
২০১৪ সালে বিহারের ভাগলপুরের অন্তর্গত চম্পাপুরের নাথনগর মন্দিরে বাসুপূজ্যের উচ্চতম মূর্তিটি উদ্বোধন করা হয়। এই মূর্তিটির উচ্চতা ৩১ ফুট। মূর্তিটি নির্মাণ ও দান করেন ফুলচন্দ শেঠি চত্বর, ডিমাপুরে অবস্থিত শ্রীমতী সোনা দেবী শেঠি চ্যারিটেবল ট্রাস্ট।

## মন্দির
* জৈন মন্দির, আল্লেপ্পেয়ি, কেরল

## See also

*জৈনধর্মে ঈশ্বর
*অরিহন্ত (জৈনধর্ম)
*জৈনধর্ম ও সৃষ্টিতত্ত্ব-বিরোধিতা

## তথ্যসূত্র

## সূত্র
*

বিষয়শ্রেণী:তীর্থঙ্কর
বিষয়শ্রেণী:ইক্ষ্বাকু রাজবংশ
অজিতনাথ

**অজিতনাথ** ছিলেন জৈন বিশ্বতত্ত্ব অনুসারে বর্তমান ‘অবসর্পিণী’ (কাল চক্রার্ধের নাম) যুগের দ্বিতীয় তীর্থঙ্কর। যে আত্মা অজিতনাথ হন, তিনি পূর্বজন্মে ছিলেন মহাবিদেহ অঞ্চলের সুসিমা শহরের রাজা বিমলবাহন। অজিতনাথের পিতা ছিলেন রাজা জিতশত্রু ও মাতা ছিলেন রাজি বিজয়া। তিনি অযোধ্যায় ইক্ষ্বাকু রাজবংশে জন্মগ্রহণ করেছিলেন। রাজকীয় শৌর্য থাকা সত্ত্বেও অজিতনাথ পবিত্র জীবন যাপন করতেন। যথাসময়ে তিনি অরিন্দম সূরির অধীনে সন্ন্যাস গ্রহণ করেন।

## কিংবদন্তি
যজুর্বেদ গ্রন্থে ‘অজিতনাথ’ নামটির উল্লেখ পাওয়া যায়। তবে সেখানে এই নামটির অর্থ স্পষ্ট নয়। জৈন বিশ্বাস অনুসারে, অজিতনাথের কনিষ্ঠ ভ্রাতা ছিলেন সগর। সগর দ্বিতীয় চক্রবর্তী হয়েছিলেন। হিন্দু ও জৈন উভয় শাস্ত্রেই সগরের উল্লেখ রয়েছে।

হিন্দু ধর্মগ্রন্থ থেকে জানা যায় যে, সগরের একাধিক পুত্র ছিলেন। তাদের অন্যতম ভগীরথ গঙ্গাকে স্বর্গ থেকে মর্ত্যে নিয়ে আসেন। জৈন ধর্মগ্রন্থ থেকে জানা যায় যে, সগর শেষ জীবনে অজিতনাথের অধীনে সন্ন্যাস গ্রহণ করেন এবং সংসার পরিত্যাগ করেন।

## মূর্তিতত্ত্ব
অজিতনাথের সঙ্গে তার হস্তী প্রতীক, সপ্তপর্ণ বৃক্ষ, মহাযক্ষ যক্ষ এবং যোগিনী ও অজিতাবালা যক্ষী যুক্ত।

## বিখ্যাত মন্দির
* তরঙ্গ জৈন মন্দির, ৯০০ বছর পুরনো।
* অজিতনাথ দিগম্বর জৈন অতিশয়ক্ষেত্র বন্ধজি, প্রায় ১,৫০০ বছর পুরনো।
* বাসই জৈন মন্দির, ভদ্রেসর, গুজরাত।

## ছবি

WLA haa Tirthankara possibly Ajitanatha Southern Rajasthan ca 12th C.jpg|তীর্থঙ্কর (সম্ভবত অজিতনাথ), দক্ষিণ রাজস্থান, ভারত, খ্রিস্টীয় ১২শ শতাব্দী, শ্বেতপাথর
Ajitnath Tonk, Shikharji.jpg|অজিতনাথ টঙ্ক, শিখরজি
Footprint at Ajitnath Tonk, Shikharji.jpg|অজিতনাথ টঙ্কে পদচিহ্ন, শিখরজি
Tarangaji Jain temple.jpg|তরঙ্গ জৈন মন্দির, গুজরাত (১১২১ খ্রিষ্টাব্দ), কুমারপাল এই মন্দিরটি নির্মাণ করান।
Kutch_Bhadreshwar_Jain_Temple.jpg|বাসই জৈন মন্দির


## আরও দেখুন

* অরিহন্ত (জৈনধর্ম)
* ইক্ষ্বাকু রাজবংশ
* অজিতপুরাণ

## পাদটীকা

## তথ্যসূত্র
* 
* 

বিষয়শ্রেণী:তীর্থঙ্কর
বিষয়শ্রেণী:ইক্ষ্বাকু রাজবংশ
বিষয়শ্রেণী:প্রাচীন ভারতীয় ব্যক্তি
বিষয়শ্রেণী:ফৈজাবাদের ব্যক্তি
বিষয়শ্রেণী:সূর্য রাজবংশ
সম্ভবনাথ

**সম্ভবনাথ** ছিলেন জৈন বিশ্বতত্ত্ব অনুসারে বর্তমান অবসর্পিণী যুগের তৃতীয় তীর্থঙ্কর (সর্বজ্ঞ শিক্ষক ঈশ্বর)। সম্ভবনাথের পিতা ছিলেন শ্রাবস্তীর রাজা জিতারী এবং মাতা ছিলেন রানি সুসেনা। ভারতীয় পঞ্জিকা অনুসারে মাঘ মাসের শুক্লা চতুর্দশী তিথিতে তার জন্ম হয়েছিল। জৈন বিশ্বাস অনুসারে, তিনি সকল কর্ম ধ্বংসকারী মুক্ত আত্মায় (সিদ্ধ) পরিণত হয়েছিলেন।

## জীবন
সম্ভবনাথ ছিলেন বর্তমান অবসর্পিণী যুগের তৃতীয় তীর্থঙ্কর (সর্বজ্ঞ শিক্ষক ঈশ্বর)। তার পিতা ছিলেন শ্রাবস্তীর রাজা জিতারী এবং মাতা ছিলেন রানি সুসেনা। ইক্ষ্বাকু রাজবংশে তার জন্ম হয়। জৈন বিশ্বাস অনুসারে, তার উচ্চতাক ছিল ৪০০ ধনুষ (১,২০০ মিটার)। সম্ভবনাথ তার অশ্ব প্রতীক, শাল বৃক্ষ, ত্রিমুখ যক্ষ এবং প্রজ্ঞপ্তি ও দুরিতারি যক্ষীর সঙ্গে যুক্ত।

## প্রার্থনা
আচার্য সমন্তভদ্র রচিত *স্বয়ম্ভুস্তোত্র* চব্বিশজন তীর্থঙ্করের স্তুতি। এই স্তোত্রে পাঁচটি শ্লোকে সম্ভবনাথের গুণ বর্ণনা করা হয়েছে।

## প্রধান মন্দির
*সম্ভবনাথ মন্দির, ইদার, গুজরাত
*সম্ভবনাথ মন্দির, জয়সলমির দূর্গ, জয়সলমির, রাজস্থান

Lord Sumatinath and Lord Sambhavnath at Ranthambore - 2009.jpg|রণথাম্বোর দুর্গে তীর্থঙ্কর সুমতিনাথ ও সম্ভবনাথ
Sambhabnath Temple, Madhuban.jpg|সম্ভবনাথ মন্দির, মধুবন


## আরও দেখুন

*জৈনধর্মে ঈশ্বর
*অরিহন্ত (জৈনধর্ম)
*জৈনধর্ম ও সৃষ্টিতত্ত্ব-বিরোধিতা

## পাদটীকা

## তথ্যসূত্র
* 
* 
* 

বিষয়শ্রেণী:তীর্থঙ্কর
বিষয়শ্রেণী:ইক্ষ্বাকু রাজবংশ
বিষয়শ্রেণী:প্রাচীন ভারতীয় ব্যক্তি
বিষয়শ্রেণী:সূর্য রাজবংশ
বিষয়শ্রেণী:উত্তরপ্রদেশের ব্যক্তি
ঘাঘরা, পশ্চিম মেদিনীপুর

**ঘাঘরা**  ভারতের পশ্চিমবঙ্গ প্রদেশের ঝাড়গ্রাম জেলায় অবস্থিত একটি পর্যটন কেন্দ্র ৷এখানে জঙ্গলের মধ্যে একটি পাহাড়ি ঝর্ণা আছে ৷ স্থানটি আদিবাসী অধ্যুসিত ঘন জঙ্গলে ঘেরা প্রত্যন্ত গ্রামে অবস্থিত ৷ বাসের চল নেই ৷ এখানে কোনো থাকার ব্যবস্থা নেই ৷ এখান থেকে ৯ কিমি দূরে অবস্থিত বেলপাহাড়ী গ্রাম পর্যন্ত বাস চলাচল করে ৷ বেলপাহাড়ী থেকে ঘাঘরা এই ৯ কিমি পথ জীপ ভাড়া করে আসা যায় ৷ অনেক পর্যটক জঙ্গলের ভেতর দিয়ে ৬ কিমি ট্রেক করে সংক্ষিপ্ত পথেও বেলপাহাড়ী থেকে ঘাঘরা আসেন ৷ ঘাঘরার প্রাকৃতিক সৌন্দর্য অসাধারণ ৷ বেলপাহাড়ী সড়কপথে মেদিনীপুর ও খড়গপুর শহরের সাথে যুক্ত ৷ বর্তমানে চরমপন্থী নকসাল সংগঠন বেলপাহাড়ীতে সক্রিয় হবার পর থেকে ঘাঘরাতে পর্যটকের সংখ্যা অনেক কমে গেছে ৷

## তথ্যসূত্র

বিষয়শ্রেণী:পশ্চিমবঙ্গের দর্শনীয় স্থান
অভিনন্দননাথ

**অভিনন্দননাথ** বা **অভিনন্দন স্বামী** ছিলেন বর্তমান অবসর্পিণী যুগের চতুর্থ তীর্থঙ্কর। কথিত আছে, তিনি ৫০ লক্ষ "পূর্ব", অর্থাৎ ৩৫২.৮০ কুইন্টিলিয়ন বছর জীবিত ছিলেন। অযোধ্যায় ইক্ষ্বাকু বংশীয় রাজা সম্বর ও রাণী সিদ্ধার্থা ছিলেন অভিনন্দননাথের পিতামাতা। ভারতীয় পঞ্জিকা অনুসারে, মাঘ মাসের শুক্লা দ্বিতীয়া তিথিতে তাঁর জন্ম। জৈনদের বিশ্বাস, তিনি আত্মার সকল কর্ম ধ্বংস করে "সিদ্ধ" বা মুক্ত আত্মায় পরিণত হয়েছিলেন।

## জীবন
অভিনন্দননাথ বা অভিনন্দন স্বামী ছিলেন বর্তমান অবসর্পিণী যুগের চতুর্থ তীর্থঙ্কর। কথিত আছে, তিনি ৫০ লক্ষ "পূর্ব", অর্থাৎ ৩৫২.৮০ কুইন্টিলিয়ন বছর জীবিত ছিলেন। অযোধ্যায় ইক্ষ্বাকু বংশীয় রাজা সম্বর ও রাণী সিদ্ধার্থা ছিলেন অভিনন্দননাথের পিতামাতা। ভারতীয় পঞ্জিকা অনুসারে, মাঘ মাসের শুক্লা দ্বিতীয়া তিথিতে তাঁর জন্ম। প্রিয়াঙ্গু বৃক্ষের তলায় বসে তিনি "কেবল জ্ঞান" অর্জন করেন। জৈনদের বিশ্বাস, তিনি আত্মার সকল কর্ম ধ্বংস করে "সিদ্ধ" বা মুক্ত আত্মায় পরিণত হয়েছিলেন। তাঁদের আরও বিশ্বাস, অভিনন্দননাথের উচ্চতা ছিল ৩৫০ "ধনুষ" (১,০৫০ মিটার)।

## স্তুতি
জৈন সন্ন্যাসী সামন্তভদ্র তাঁর *স্বয়ম্ভুস্তোত্র* নামক স্তোত্রে চব্বিশ জন তীর্থঙ্করের গুণকীর্তন করেন। এই স্তোত্রের পাঁচটি শ্লোকে অভিনন্দননাথের গুণাবলি কীর্তিত হয়েছে। তার মধ্যে একটি শ্লোকের বঙ্গানুবাদ নিম্নরূপ:
উল্লুক প্রতীক, পিয়াল বৃক্ষ, যক্ষেশ্বর ও নায়ক যক্ষ এবং বজ্রশৃঙ্কলা ও কালিকা যক্ষী অভিনন্দননাথের সঙ্গে যুক্ত।

Abhinandannath Temple, Madhuban.jpg|অভিনন্দননাথ মন্দির, মধুবন
Abhinandannath Tonk, Shikharji.jpg|অভিনন্দননাথ তঙ্ক, শিখরজি
Footprint at Abhinandannath Tonk, Shikharji.jpg|অভিনন্দননাথ তঙ্কে পদচিহ্ন, শিখরজি


## See also

* জৈনধর্মে ঈশ্বর
* অরিহন্ত (জৈনধর্ম)
* জৈনধর্ম ও সৃষ্টিহীনতাবাদ

## পাদটীকা

## তথ্যসূত্র
* 
* 
* 
* 
* 

বিষয়শ্রেণী:তীর্থঙ্কর
বিষয়শ্রেণী:ইক্ষ্বাকু রাজবংশ
বিষয়শ্রেণী:প্রাচীন ভারতীয় ব্যক্তি
বিষয়শ্রেণী:সূর্য রাজবংশ
সুমতিনাথ

**সুমতিনাথ** হলেন জৈন বিশ্বতত্ত্ব অনুসারে বর্তমান অবসর্পিণী যুগের পঞ্চম তীর্থঙ্কর। তিনি অযোধ্যার ইক্ষ্বাকু রাজবংশে জন্মগ্রহণ করেছিলেন। তার পিতা ছিলেন ক্ষত্রিয় রাজা মেঘ (মেঘপ্রভ) এবং মাতা ছিলেন মঙ্গলা (সুমঙ্গলা)। হিন্দু পঞ্জিকা অনুসারে বৈশাখ মাসের শুক্লা অষ্টমী তিথিতে সুমতিনাথ জন্মগ্রহণ করেছিলেন।

## কিংবদন্তি
সুমতিনাথ বর্তমান অবসর্পিণী যুগের পঞ্চম জৈন তীর্থঙ্কর। তার পিতা ছিলেন অযোধ্যার ইক্ষ্বাকু-বংশীয় ক্ষত্রিয় রাজা মেঘ (মেঘপ্রভ) এবং মায়া ছিলেন রানি মঙ্গলা (সুমঙ্গলা)। হিন্দু পঞ্জিকা অনুসারে, সুমতিনাথ বৈশাখ মাসের শুক্লা অষ্টমী তিথিতে জন্মগ্রহণ করেছিলেন।

পূর্বজন্মে সুমতিনাথ ছিলেন জয়ন্ত বিমানের একজন ইন্দ্র।

জৈন বিশ্বাস অনুসারে, সুমতিনাথ সকল কর্ম ধ্বংস করে একজন সিদ্ধে (মুক্ত আত্মা) পরিণত হয়েছিলেন। তাকে তার ক্রৌঞ্চ প্রতীক, প্রিয়াঙ্গু বৃক্ষ, তুম্বরু যক্ষ ও মহাকালী যক্ষীর সঙ্গে যুক্ত করা হয়।

## স্তুতি
আচার্ সমন্তভদ্র কর্তৃক লিখিত *স্বয়ম্ভুস্তোত্র* নামক স্তবে চব্বিশ জন তীর্থঙ্করের স্তুতি করা হয়েছে। এই স্তবে পাঁচটি শ্লোকে সুমতিনাথের গুণাবলি বর্ণনা করা হয়েছে। তার মধ্যে শেষ শ্লোকটি নিম্নরূপ: 

## আরও দেখুন

*জৈনধর্মে ঈশ্বর
*অরিহন্ত (জৈনধর্ম)
*জৈনধর্ম ও সৃষ্টিতত্ত্ব-বিরোধিতা
*ইক্ষ্বাকু রাজবংশ

## পাদটীকা

## তথ্যসূত্র
* 
* 
* 
* 

বিষয়শ্রেণী:তীর্থঙ্কর
বিষয়শ্রেণী:ইক্ষ্বাকু রাজবংশ
বিষয়শ্রেণী:প্রাচীন ভারতীয় ব্যক্তি
বিষয়শ্রেণী:সূর্য রাজবংশ
বিষয়শ্রেণী:উত্তরপ্রদেশের ব্যক্তি
পদ্মপ্রভ

**পদ্মপ্রভ** বা **পদ্মপ্রভু স্বামী** ছিলেন জৈন বিশ্বতত্ত্ব অনুযায়ী বর্তমান অবসর্পিণী যুগের ষষ্ঠ তীর্থঙ্কর। জৈন বিশ্বাস অনুসারে, তিনি আত্মার সকল কর্ম ধ্বংস করে একজন সিদ্ধে (মুক্ত আত্মা) পরিণত হয়েছিলেন। পদ্মপ্রভ কৌসাম্বীর ইক্ষ্বাকু-বংশীয় রাজা শ্রীধর ও রানি সুসীমাদেবীর পুত্র রূপে জন্মগ্রহণ করেছিলেন। ভারতীয় পঞ্জিকা অনুসারে তার জন্মতিথিটি হল কার্তিক কৃষ্ণা দ্বাদশী তিথি।

## জীবন
পদ্মপ্রভ ছিলেন জৈন বিশ্বতত্ত্ব অনুযায়ী বর্তমান অবসর্পিণী যুগের ষষ্ঠ তীর্থঙ্কর। জৈন বিশ্বাস অনুসারে, তিনি আত্মার সকল কর্ম ধ্বংস করে একজন সিদ্ধে (মুক্ত আত্মা) পরিণত হয়েছিলেন। পদ্মপ্রভ কৌসাম্বীর ইক্ষ্বাকু-বংশীয় রাজা শ্রীধর ও রানি সুসীমাদেবীর পুত্র রূপে জন্মগ্রহণ করেছিলেন। ভারতীয় পঞ্জিকা অনুসারে তার জন্মতিথিটি হল কার্তিক কৃষ্ণা দ্বাদশী তিথি।

## মূর্তিতত্ত্ব
পদ্মপ্রভ তার পদ্ম প্রতীক, চত্রাভ বৃক্ষ, মনোবেগ (দিগম্বর মতে) বা মনগুপ্ত (শ্বেতাম্বর মতে) যক্ষ ও শ্যামা অচ্যুতা যক্ষীর সঙ্গে যুক্ত।

## বিখ্যাত মন্দির
* পদমপুরা জৈন মন্দির, জয়পুর, রাজস্থান
* মাহুদি, গান্ধীনগর, গুজরাত

## ছবি

Padmaprabhu Tonk, Shikharji.jpg|পদ্মপ্রভু টঙ্ক, শিখরজি
Footprint at Padmaprabhu Tonk, Shikharji.jpg|পদ্মপ্রভু টঙ্কে পদচিহ্ন, শিখরজি
Padmaprabha Temple, Madhuban.jpg|পদ্মপ্রভ মন্দির, মধুবন
Mahudi_Temple.jpg|পদ্মপ্রভু জৈন মন্দির, মাহুদি
Padmaprabh_Swami_Bhagwan.jpg|মাহুদির পদ্মপ্রভু মন্দিরের বিগ্রহ


## আরও দেখুন

* পদমপুরা
* জৈনধর্মে ঈশ্বর
* অরিহন্ত (জৈনধর্ম)
* জৈনধর্ম ও সৃষ্টিতত্ত্ব-বিরোধিতা

## পাদটীকা

## তথ্যসূত্র
* 
* 

বিষয়শ্রেণী:তীর্থঙ্কর
বিষয়শ্রেণী:ইক্ষ্বাকু রাজবংশ
বিষয়শ্রেণী:সূর্য রাজবংশ
মিরের খীল, ভূজপূর ইউনিয়ন

**মিরেরখীল** (Mirerkhil) ভূজপূর ইউনিয়নের একটি গ্রাম। চট্টগ্রাম হতে ৪৯ কিলোমিটার উত্তরের এই গ্রামটি পূর্ব ভূজপুর মৌজার একাংশ এবং ফকিরাচঙ্গ মৌজার কিয়দাংশ নিয়ে গঠিত।
## ভৌগোলিক উপাত্ত:

দুই পাহাড় তথা সীতাকুন্ড পাহাড় এবং পার্বত্য চট্টগ্রামের পাহাড়ের ঠিক মাঝে ছোট একটি গ্রাম মিরেরখীল। সবুজ ধানী কৃষি-ক্ষেত্র, দীঘি, টিলা এবং বিস্তৃত নঢাইল্লা ডোবা বেষ্টিত এই গ্রাম। চট্টগ্রাম অঞ্চলের বিশিষ্ট নদী হালদা নদী গ্রামের সীমানার কিছু বহির্দিক দিয়ে প্রবাহিত হচ্ছে। বঙ্গোপসাগরের তীর হতে এই গ্রামের সরাসরি কৌণিক দূরত্ত্ব ২২ কিলোমিটার, মধ্যে সীতাকুন্ড পাহাড়ের অবস্থান । গ্রামের উত্তরে আমতলী গ্রাম, পূর্বে ফকিরাচঙ্গ গ্রাম এবং পশ্চিমে আজিমপুর মৌজা। প্রাক ব্রিটিশ যুগের চিহ্ন হিসেবে এই গ্রামে মিরের পুকুর, খোন্দকার পুকুর, আজলা পুকুর এবং বানিয়া পুকুর নামের বেশ কিছু দীঘি সদৃশ পুকুর বিদ্যমান রয়েছে।
## জনসংখ্যার উপাত্ত
গ্রামের জনসংখ্যা প্রায় ১৩০০ জন।
## ইতিহাস
যতটুকু জানা যায় প্রাক ব্রিটিশ যুগের এই অঞ্চলের জমিদার **মীর মোহাম্মদ ছনা**র নামেই এই এলাকার নাম মিরেরখীল হয়। স্থানীয় লোকেরা মিরেরখীল জামে মসজিদের সামনের দীঘিটাকে মিরের পুকুর বলে। 
পুরাতন দলীল পত্রে ও গ্রাম সংলগ্ন এলাকাটি তরফ মীর মোহাম্মদ ছনা নামে অভিহিত হয়েছে। তবে সিএস (Cadestal Survey) জরিফের সময় এলাকার নাম গাছবাড়িয়া ছিল। গাছবাড়িয়া প্রাথমিক বিদ্যালয় 
এবং গাছবাড়িয়া বিল তারই স্মৃতি বহন করে।
## শিক্ষা প্রতিষ্টান

মিরেরখীলে একটি প্রাথমিক বিদ্যালয়, একটি মাদ্রাসা, একটি মহিলা মাদ্রাসা, তিনটি মসজিদ এবং একটি কেন্দ্রীয় জামে মসজিদ আছে।
* গাছবাড়িয়া প্রাথমিক বিদ্যালয়
* মিরেরখীল মিসবাহুল উলুম মাদ্রাসা
* মিরেরখীল আবু হুরায়রা মহিলা মাদ্রাসা
* মিরেরখীল জামে মসজিদ
## হাট ও বাজার

**ফকিরহাট** মিরেরখীল গ্রামের প্রধান বাজার। চট্টগ্রাম শহর থেকে ফকিরহাটের দূরত্ত্ব ৪৯ কিলোমিটার।
## দর্শনীয় স্থান
মিরেরখীল জামে মসজিদ ও সংলগ্ন দীঘি।
## যোগাযোগ
আঞ্চলিক মহাসড়ক R151 (৪৮ কিমি দীর্ঘ) পেলাগাজীর দীঘির মোড় হতে মিরেরখীল গ্রামের উপর দিয়ে হেয়াকোঁ হয়ে বারইয়ারহাটে গিয়ে ঢাকা চট্টগ্রাম জাতীয় মহাসড়কের সাথে মিলিত 
হয়েছে। চট্টগ্রাম শহরের অক্সিজেন বাস ষ্ট্যান্ড থেকে চট্টগ্রাম-হেয়াকোঁ লাইনের বাসে করে সরাসরি ফকিরহাটে আসা যায়।

## উল্লেখযোগ্য ব্যক্তি
## তথ্যসূত্র


বিষয়শ্রেণী:বাংলাদেশের গ্রাম
বিষয়শ্রেণী:চট্টগ্রাম জেলার গ্রাম
বিষয়শ্রেণী:চট্টগ্রাম বিভাগের গ্রাম
স্যারা পেলিন

**স্যারা লুইজ হিথ পেলিন** (; জন্ম: ১১ই ফেব্রুয়ারি, ১৯৬৪) মার্কিন যুক্তরাষ্ট্রের রাজনীতিবিদ, রাজনৈতিক ভাষ্যকার, লেখিকা ও বাস্তবমুখী টিভির একজন ব্যক্তিত্ব যিনি ২০০৬ থেকে ২০০৯ সাল পর্যন্ত দেশটির আলাস্কা অঙ্গরাজ্যের গভর্নর হিসেবে দায়িত্ব পালন করেন। তিনি ২০০৮ সালের মার্কিন রাষ্ট্রপতি নির্বাচনে রিপাবলিকান পার্টির পক্ষে রাষ্ট্রপতি পদপ্রার্থী জন ম্যাকেইনের সাথে জুটি বেঁধে মার্কিন যুক্তরাষ্ট্রের উপ-রাষ্ট্রপতি পদের জন্য প্রতিদ্বন্দ্বিতা করেন ও সেখানে ডেমোক্র্যাটিক পার্টির জোসেফ বাইডেনের কাছে পরাজিত হন।

পেলিন ১৯৯২ থেকে ১৯৯৬ সাল পর্যন্ত আলাস্কার ওয়াসিলা নগরীর নগর পরিষদের সদস্য ছিলেন। ১৯৯৬ থেকে ২০০২ পর্যন্ত এ শহরের নগরপ্রধান ছিলেন। ২০০২ সালে আলাস্কার লেফটেন্যান্ট গভর্নর পদে প্রতিদ্বন্দ্বিতা করে বিফল হন, ও তারপরে ২০০৩ থেকে ২০০৪ সাল পর্যন্ত *আলাস্কা অয়েল অ্যান্ড গ্যাস কনজার্ভেশন কমিশন*-এর (আলাস্কা খনিজ তেল ও গ্যাস সংস্থা) প্রধান ছিলেন। তিনি ২০০৬ সালের নভেম্বরে আলাস্কার গভর্নর নির্বাচিত হন।

তিনি আলাস্কার প্রথম নারী গভর্নর। পাশাপাশি এই পদে নির্বাচিত কনিষ্ঠতম ব্যক্তি তিনি। তিনিই দ্বিতীয় নারী যিনি কোন প্রধান রাজনৈতিক দলের হয়ে মার্কিন যুক্তরাষ্ট্রের উপ-রাষ্ট্রপতি পদে প্রতিদ্বন্দ্বিতা করেন।

## বহিঃসংযোগ
* Official Campaign Website for McCain/Palin 2008
* Alaska Office of Governor Sarah Palin
* Ongoing news and commentary from *The Anchorage Daily News*
* Ongoing news and commentary from *The New York Times*
* Sarah Palin rumor control from Snopes
* Republican Convention Spin and Sliming Palin rumor control from FactCheck.org
* NOW: Meet Sarah Palin  video from *PBS*
* Charlie Gibson Interviews Sarah Palin from *ABC News*, September 2008
* One-On-One with Sarah Palin  transcripts and videos from *CBS News* with Katie Couric, September 2008

বিষয়শ্রেণী:১৯৬৪-এ জন্ম
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:রক্ষণশীল
বিষয়শ্রেণী:মার্কিন রাজনীতিবিদ
বিষয়শ্রেণী:নারী রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন রাজনীতিবিদ
বিষয়শ্রেণী:২১শ শতাব্দীর মার্কিন রাজনীতিবিদ
বিষয়শ্রেণী:২১শ শতাব্দীর মার্কিন নারী রাজনীতিবিদ
বিষয়শ্রেণী:২১শ শতাব্দীর মার্কিন লেখিকা
বিষয়শ্রেণী:মার্কিন সুন্দরী প্রতিযোগিতা বিজয়ী
বিষয়শ্রেণী:মার্কিন নারী স্মৃতিকথাকার
বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:২০০৮ মার্কিন উপ-রাষ্ট্রপতি প্রার্থী
বিষয়শ্রেণী:২১শ শতাব্দীর মার্কিন স্মৃতিকথাকার
বিষয়শ্রেণী:সৌন্দর্যের রানি-রাজনীতিবিদ
বিষয়শ্রেণী:আইডাহো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফক্স নিউজের ব্যক্তি
বিষয়শ্রেণী:মার্কিন রাজনৈতিক লেখক
বিষয়শ্রেণী:২০শ শতাব্দীর মার্কিন নারী রাজনীতিবিদ
অ্যাপালেশিয়া

থাম্ব|ডান|250px|অ্যাপালেশিয়া
**অ্যাপালেশিয়া** () বা **অ্যাপালেচিয়া** অথবা **অ্যাপাল্যাচা** মার্কিন যুক্তরাষ্ট্রের পূর্বভাগের একটি অঞ্চল যা দক্ষিণ নিউ ইয়র্ক অঙ্গরাজ্য থেকে শুরু হয়ে উত্তর অ্যালাবামা, মিসিসিপি, এবং জর্জিয়া পর্যন্ত বিস্তৃত।  যদিও অ্যাপালেশীয় পর্বতমালার কিছু অংশ নিউ ইংল্যান্ড হয়ে কানাডা পর্যন্ত বিস্তৃত, তা সত্ত্বেও এগুলিকে অ্যাপালেশিয়া ভৌগোলিক অঞ্চলের অন্তর্গত গণ্য করা হয় না। মূলত পার্বত্য এই অঞ্চলে ২০১০ মার্কিন যুক্তরাষ্ট্রের আদমশুমারি অনুসারে, অঞ্চলটিতে প্রায় ২৫ মিলিয়ন (২.৫ কোটি) লোকের বাসস্থান ছিল। 

অ্যাপালেশিয়া অঞ্চল মার্কিন যুক্তরাষ্ট্রের একটি দারিদ্র‌্যপীড়িত অঞ্চল। এ অঞ্চলের অধিবাসীরা সাংস্কৃতিক ও রাজনৈতিকভাবে রক্ষণশীল। শিক্ষাদীক্ষার দিক থেকেও এ অঞ্চলের লোকেরা বাকি মার্কিন যুক্তরাষ্ট্র থেকে পিছিয়ে। ২০০৮ সালের মার্কিন নির্বাচনে ডেমোক্র‌্যাট প্রার্থী বারাক ওবামা মার্কিন যুক্তরাষ্ট্রের প্রায় সর্বত্র ২০০৪-এর প্রার্থী অপেক্ষা ভাল করলেও কেবল অ্যাপালেশিয়া অঞ্চলে তিনি খারাপ করেন।

## তথ্যসূত্র

বিষয়শ্রেণী:মার্কিন যুক্তরাষ্ট্রের অঞ্চল
বিষয়শ্রেণী:যুক্তরাষ্ট্রের অঞ্চল
লখনাগার মাইন

right|thumb|350px|লখনাগার মাইন, সম, ফ্রান্স; এটি যুদ্ধজনিত বিস্ফোরণে সৃষ্ট পৃথিবীর বৃহত্তম খাদ
**লখনাগার মাইন** () ছিল একটি বিস্ফোরক-পূর্ণ মাইন বা সুড়ঙ্গ যা ফ্রান্সের সম দেপার্ত্যমঁ-র লা বোয়াজেল গ্রামের দক্ষিণে খোঁড়া হয়েছিল। সমের যুদ্ধের প্রথম দিনে, ১৯১৬ সালের ১লা জুলাই সকাল ৭টা ২৮ মিনিটে, এটিতে বিস্ফোরণ ঘটানো হয়। লখনাগার মাইন এবং গ্রামের উত্তরে খোঁড়া ই সাপ মাইন দুইটিতে একত্রে ২৪ টন বিস্ফোরক ভরা হয়েছিল। সে সময় এই দুইটিই ছিল সবচেয়ে বড় মাইন।

ব্রিটিশ বিমানবাহিনী ৩ নং স্কোয়াড্রনের ২য় লেফটেন্যান্ট সেসিল লিউইস মাইনটির বিস্ফোরণ আকাশ থেকে পর্যবেক্ষণ করেন। তার বিবরণ নিচে ইংরেজিতে দেওয়া হল।

:*The whole earth heaved and flashed, a tremendous and magnificent column rose up in the sky. There was an ear-splitting roar drowning all the guns, flinging the machine sideways in the repercussing air. The earth column rose higher and higher to almost 4,000 [[Foot (unit of length)|feet]]. There it hung, or seemed to hang, for a moment in the air, like the silhouette of some great cypress tree, then fell away in a widening cone of dust and debris.*

বিস্ফোরণের ফলে ভূ-পৃষ্ঠের এক বিরাট অংশ কলাম আকারে প্রায় ৪ হাজার ফুট উপরে উঠে যায়। সুড়ঙ্গের উপরেই জার্মান সেনারা অবস্থান করছিল। এই বিস্ফোরণে অগণিত জার্মান সেনা নিহত হয়। আজও লখনাগার মাইনের বিস্ফোরণে সৃষ্ট বিশাল এক খাদ ফ্রান্সের সম-এ রয়ে গেছে। এটি প্রায় ৩০০ ফুট চওড়া ও ৯০ ফুট গভীর। আজও এটি পৃথিবীর বুকে যুদ্ধের ফলে সৃষ্ট সবচেয়ে বড় ক্ষত।

## স্মরণ
লখনাগার খাদটি ভরাট করার প্রচেষ্টায় বাধা দেওয়া হয়। পরবর্তীকালে একজন ইংরেজ রিচার্ড ডানিং ১৯৭৮ সালে খাদটি কিনে নেন এবং এটি সংরক্ষণের ব্যবস্থা করেন। বর্তমানে এখানে একটি স্মৃতিসৌধ ও কাঠের তৈরি একটি ক্রুশ রয়েছে।

## বহিঃসংযোগ
* The Friends of Lochnagar

বিষয়শ্রেণী:সমের যুদ্ধ
বিষয়শ্রেণী:প্রথম বিশ্বযুদ্ধের স্মারক
সুয়াবিল ইউনিয়ন

**সুয়াবিল** বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।

## আয়তন
সুয়াবিল ইউনিয়নের আয়তন ১৭,৩১৭ একর (৭০.০৮ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী সুয়াবিল ইউনিয়নের মোট জনসংখ্যা ৩১,৬৫০ জন। এর মধ্যে পুরুষ ১৫,৬২৮ জন এবং মহিলা ১৬,০২২ জন। মোট পরিবার ৬,০৮৪টি।

## অবস্থান ও সীমানা
ফটিকছড়ি উপজেলার দক্ষিণ-পশ্চিমাংশ সুয়াবিল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের উত্তরে হারুয়ালছড়ি ইউনিয়ন ও সুন্দরপুর ইউনিয়ন, পূর্বে নাজিরহাট পৌরসভা, দক্ষিণে হাটহাজারী উপজেলার ফরহাদাবাদ ইউনিয়ন এবং পশ্চিমে সীতাকুণ্ড পৌরসভা ও সীতাকুণ্ড উপজেলার বারৈয়াঢালা ইউনিয়ন অবস্থিত।

## প্রশাসনিক কাঠামো
সুয়াবিল ইউনিয়ন ফটিকছড়ি উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ভূজপুর থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৯টি মৌজায় বিভক্ত। এ ইউনিয়নের গ্রামগুলো হল:
* দক্ষিণ সুয়াবিল
* সুয়াবিল
* বারমাসিয়া
* লট বারমাসিয়া
* শোভনছড়ি
* জঙ্গল শোভনছড়ি
* হাজিরখীল
* উদালিয়া
* লট উদালিয়া
* বেতুয়া
* পশ্চিম মন্দাকিনী

## শিক্ষা ব্যবস্থা
২০১১ সালের আদমশুমারি অনুযায়ী সুয়াবিল ইউনিয়নের সাক্ষরতার হার ৪১.৬%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়

* তৌহিদুল আনোয়ার উচ্চ বিদ্যালয়

* বারমাসিয়া আবদুল করিম উচ্চ বিদ্যালয়
* শোভনছড়ি উচ্চ বিদ্যালয়

;মাদ্রাসা
* সুয়াবিল গাউছিয়া আহমদিয়া তৈয়্যবিয়া সুন্নিয়া দাখিল মাদ্রাসা
* পূর্ব সুয়াবিল তালিমুল ইসলাম বালিকা মাদ্রাসা

;প্রাথমিক বিদ্যালয়
* পশ্চিম শোভনছড়ি জে এম জি রেজিস্টার্ড বেসরকারি প্রাথমিক বিদ্যালয়
* বারমাসিয়া চা বাগান টি কে সরকারি প্রাথমিক বিদ্যালয়
* বারমাসিয়া তালুকদার রেজিস্টার্ড বেসরকারি প্রাথমিক বিদ্যালয়
* বারমাসিয়া সরকারি প্রাথমিক বিদ্যালয়
* শোভনছড়ি ইসলামিয়া সরকারি প্রাথমিক বিদ্যালয়
* সুয়াবিল সরকারি প্রাথমিক বিদ্যালয়
* হাজিরখীল সরকারি প্রাথমিক বিদ্যালয়

## যোগাযোগ ব্যবস্থা
সুয়াবিল ইউনিয়নে যোগাযোগের প্রধান সড়ক নাজিরহাট-বাগানবাজার সড়ক। প্রধান যোগাযোগ মাধ্যম সিএনজি চালিত অটোরিক্সা।

## খাল ও নদী
সুয়াবিল ইউনিয়নের উপর দিয়ে প্রবাহিত খালগুলো হল হালদা নদী, ধর্মছড়ি খাল, ফুনি খাল, মাদারী খাল, বারমাসিয়া খাল এবং শোভনছড়ি খাল।

## হাট-বাজার
সুয়াবিল ইউনিয়নের প্রধান প্রধান হাট/বাজারগুলো হল চুরখাঁহাট বাজার, নইয়া হাট, বৈদ্যেরহাট বাজার, ব্রাহ্মণ হাট, রাজা মিয়া বাজার এবং লালমাটিয়া বাজার।

## দর্শনীয় স্থান
সুয়াবিল ইউনিয়নের দর্শনীয় স্থানগুলোর মধ্যে রয়েছে:
* বারমাসিয়া চা বাগান
* উদালিয়া চা বাগান

## জনপ্রতিনিধি
* বর্তমান চেয়ারম্যান: জয়নাল আবেদীন

;চেয়ারম্যানগণের তালিকা

## উল্লেখযোগ্য ব্যক্তিত্ব
* জমিরুদ্দিন আহমদ&ndash;হাটহাজারী মাদ্রাসার প্রধান পৃষ্ঠপোষক।

## আরও দেখুন
* ভূজপুর থানা
* ফটিকছড়ি উপজেলা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:ফটিকছড়ি উপজেলার ইউনিয়ন
বখতপুর ইউনিয়ন

**বখতপুর** বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন। ্যা মুজিবনগর খ্যাত.

## আয়তন
বখতপুর ইউনিয়নের আয়তন ১,১৩৬ একর (৪.৬০ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী বখতপুর ইউনিয়নের মোট জনসংখ্যা ১৫,১৬১ জন। এর মধ্যে পুরুষ ৭,৯১৭ জন এবং মহিলা ৭,২৪৪ জন। মোট পরিবার ২,৭৪৫টি।

## অবস্থান ও সীমানা
ফটিকছড়ি উপজেলার দক্ষিণ-পূর্বাংশে বখতপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে নানুপুর ইউনিয়ন, পশ্চিমে নানুপুর ইউনিয়ন ও সমিতিরহাট ইউনিয়ন, দক্ষিণে জাফতনগর ইউনিয়ন এবং পূর্বে খিরাম ইউনিয়ন ও ধর্মপুর ইউনিয়ন অবস্থিত।

## প্রশাসনিক কাঠামো
বখতপুর ইউনিয়ন ফটিকছড়ি উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি *বখতপুর* মৌজা নিয়েই গঠিত।

## শিক্ষা ব্যবস্থা
২০১১ সালের আদমশুমারি অনুযায়ী বখতপুর ইউনিয়নে সাক্ষরতার হার ৬৮.৮%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয় ও ৫টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
* ডক্টর মুহাম্মদ এনামুল হক একাডেমী বহুমুখী উচ্চ বিদ্যালয়
* বখতপুর দায়রাবাড়ী বহুমুখী উচ্চ বিদ্যালয়

;মাদ্রাসা
সুলতানিয়া আশরাফুল উলুম ইসলামিক মাদরাসা
* ফারুক-এ আযম (রা.) ইসলামিয়া সুন্নিয়া দাখিল মাদ্রাসা
* শান্তিরহাট আহমদিয়া দাখিল মাদ্রাসা

;নিম্ন মাধ্যমিক বিদ্যালয়
* বখতপুর বালিকা নিম্ন মাধ্যমিক বিদ্যালয়

;প্রাথমিক বিদ্যালয়
* উত্তর বখতপুর সরকারি প্রাথমিক বিদ্যালয়
* বখতপুর গোলদার বাড়ি সরকারি প্রাথমিক বিদ্যালয়
* বখতপুর দায়রা বাড়ী সরকারি প্রাথমিক বিদ্যালয়
* উত্তর বখতপুর সরকারি প্রাথমিক বিদ্যালয় (আলম)
* শান্তিরহাট সরকারি প্রাথমিক বিদ্যালয়

## যোগাযোগ ব্যবস্থা
বখতপুর ইউনিয়নে যোগাযোগের প্রধান সড়ক ফটিকছড়ি-রাউজান সড়ক। প্রধান যোগাযোগ মাধ্যম সিএনজি চালিত অটোরিক্সা।

## ধর্মীয় উপাসনালয়
বখতপুর ইউনিয়নে ৪৩টি মসজিদ ও ২টি মন্দির রয়েছে।

## খাল ও নদী
বখতপুর ইউনিয়নের উপর দিয়ে প্রবাহিত হচ্ছে তেলপারই খাল, ভূতছড়া খাল, কুমারীছড়া খাল এবং নতুন খাল।

## হাট-বাজার
বখতপুর ইউনিয়নের প্রধান হাট/বাজার হল শান্তিরহাট বাজার। বখতপুর সাকোতলা বাজার ঐতিহ্যবাহি বাজার.

## দর্শনীয় স্থান
বখতপুর ইউনিয়নের দর্শনীয় স্থানগুলোর মধ্যে রয়েছে:
* ঐতিহ্যবাহী ঝর্ণাদীঘি
* ঐতিহ্যবাহী শুক্কুর মোহাম্মদ জামে মসজিদ
* আরহাম উল্লাহ খাঁ গোমস্তার মসজিদ (আনুমানিক ৪০০ বছরের পুরনো) (মহতের বাড়ি জামে মসজিদ)
* বখতপুর দায়রা বাড়ী; আজাদী বাজারের পশ্চিম পাশে অবস্থিত।

## উল্লেখযোগ্য ব্যক্তি
বখতপুর ইউনিয়নের উল্লেখযোগ্য ব্যক্তিগণের মধ্যে রয়েছেন:

* মুহম্মদ এনামুল হক &ndash;– ভাষাবিদ ও সাহিত্যিক। **মুহাম্মদ এনামুল (১৯০২-১৯৮২) গবেষক, সাহিত্যিক এবং শিক্ষাবিদ। মুহাম্মদ এনামুল হক ১৯০২ সালের ২০ সেপ্টেম্বর** চট্টগ্রাম জেলার ফটিকছড়ি উপজেলার বখতপুরের এক সম্ভ্রান্ত পরিবারে জন্মগ্রহণ করেন (সম্পাদক আলম দুবাই )
*
* মোহাম্মদ রজা &ndash;– পুঁথি সাহিত্যিক।

## জনপ্রতিনিধি
* বর্তমান চেয়ারম্যান: এস এম সোলায়মান

;চেয়ারম্যানগণের তালিকা

## আরও দেখুন
* ফটিকছড়ি থানা
* ফটিকছড়ি উপজেলা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:ফটিকছড়ি উপজেলার ইউনিয়ন
ধুরুং ইউনিয়ন

**ধুরুং** বাংলাদেশের চট্টগ্রাম জেলার অন্তর্গত ফটিকছড়ি উপজেলার একটি বিলুপ্ত ইউনিয়ন।

## অবস্থান
ধুরুং ইউনিয়নের আয়তন ছিল ১,৯৭২ একর (৭.৯৮ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী ধুরুং ইউনিয়নের মোট জনসংখ্যা ছিল ২১,০২০ জন। এর মধ্যে পুরুষ ছিল ১০,০৮৬ জন এবং মহিলা ১০,৯৩৪ জন। মোট পরিবার ছিল ৩,৯৮৯টি।

## ইতিহাস
ধুরুং ইউনিয়ন ফটিকছড়ি উপজেলার আওতাধীন ৯নং ইউনিয়ন পরিষদ। তবে এ ইউনিয়নের সম্পূর্ণ অংশ ফটিকছড়ি পৌরসভার আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।

## আরও দেখুন
* ফটিকছড়ি পৌরসভা

## তথ্যসূত্র

## বহিঃসংযোগ

বিষয়শ্রেণী:ফটিকছড়ি উপজেলার বিলুপ্ত ইউনিয়ন
বিষয়শ্রেণী:বাংলাদেশের বিলুপ্ত ইউনিয়ন
বিষয়শ্রেণী:ফটিকছড়ি উপজেলার ইউনিয়ন
আব্দুল্লাহপুর ইউনিয়ন, ফটিকছড়ি

**আব্দুল্লাহপুর** বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।

## আয়তন
আব্দুল্লাহপুর ইউনিয়নের আয়তন ৫২৯ একর (২.১৪ বর্গ কিলোমিটার)। এটি ফটিকছড়ি উপজেলার সবচেয়ে ছোট ইউনিয়ন।

## জনসংখ্যার উপাত্ত
২০১১ সালের আদমশুমারি অনুযায়ী আব্দুল্লাহপুর ইউনিয়নের মোট জনসংখ্যা ৫,৩১৭ জন। এর মধ্যে পুরুষ ২,৪৭১ জন এবং মহিলা ২,৮৪৬ জন। মোট পরিবার ১,০৫৫টি।

## অবস্থান ও সীমানা
ফটিকছড়ি উপজেলার সর্ব-দক্ষিণে আব্দুল্লাহপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে ধর্মপুর ইউনিয়ন, পূর্বে রাউজান উপজেলার হলদিয়া ইউনিয়ন এবং দক্ষিণে ও পশ্চিমে রাউজান উপজেলার নওয়াজিশপুর ইউনিয়ন অবস্থিত।

## প্রশাসনিক কাঠামো
আব্দুল্লাহপুর ইউনিয়ন ফটিকছড়ি উপজেলার আওতাধীন ২০নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি *আবদুল্লাহপুর* নামে ১টি মৌজা নিয়েই গঠিত।

## শিক্ষা ব্যবস্থা
২০১১ সালের আদমশুমারি অনুযায়ী আব্দুল্লাহপুর ইউনিয়নের সাক্ষরতার হার ৫৪.২%। এ ইউনিয়নে ১টি মাধ্যমিক বিদ্যালয় ও ২টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
* আব্দুল্লাহপুর মাধ্যমিক বিদ্যালয়
 
;প্রাথমিক বিদ্যালয়
* আব্দুল্লাহপুর সরকারি প্রাথমিক বিদ্যালয়
* দক্ষিণ আব্দুল্লাহপুর রেজিস্টার্ড বেসরকারি প্রাথমিক বিদ্যালয়

## যোগাযোগ ব্যবস্থা
আব্দুল্লাহপুর ইউনিয়নের প্রধান সড়ক ফটিকছড়ি-গহিরা সড়ক। প্রধান যোগাযোগ মাধ্যম সিএনজি চালিত অটোরিক্সা।

## হাট-বাজার
আব্দুল্লাহপুর ইউনিয়নের প্রধান হাট/বাজার হল মগের হাট।

## দর্শনীয় স্থান
* আব্দুল্লাহপুর ঈদগাহ জামে মসজিদ
লাল মুহাম্মদ চৌধুরী জামে মসজিদ

## জনপ্রতিনিধি
* বর্তমান চেয়ারম্যান: অহিদুল আলম

## আরও দেখুন
* ফটিকছড়ি থানা
* ফটিকছড়ি উপজেলা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:ফটিকছড়ি উপজেলার ইউনিয়ন